**Ministru kabineta noteikumu projekta**

**„** **Grozījumi Ministru kabineta 2013.gada 26.marta noteikumos Nr.163 „Valsts budžeta līdzfinansējuma piešķiršanas kārtība ārvalstu filmu uzņemšanai Latvijā””** **sākotnējās ietekmes novērtējuma**

**ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Ministru kabineta noteikumu projekts „Grozījumi Ministru kabineta 2013.gada 26.marta noteikumos Nr.163 „Valsts budžeta līdzfinansējuma piešķiršanas kārtība ārvalstu filmu uzņemšanai Latvijā”” (turpmāk – Projekts) sagatavots, lai pārņemtu Komisijas 2014.gada 17.jūnija Regulā (ES) Nr.651/2014, ar ko noteiktas atbalsta kategorijas atzīst par saderīgām ar iekšējo tirgu, piemērojot Līguma 107. un 108.pantu (turpmāk – Regula Nr.651/2014) noteikto, kā arī padarīt līdzfinansējuma piešķiršanas kārtību ārvalsts filmu uzņemšanai Latvijā efektīvāku. Projekta spēkā stāšanās laiks ir 2019.gada 1.janvāris. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | 2008.gadā Eiropas Komisija apstiprināja Latvijas filmu atbalsta shēmu un 2013.gadā Eiropas Komisija pieņēma lēmumu par šīs atbalsta shēmas pagarinājumu līdz 2018.gada 31.decembrim (16.07.2008. shēma Nr.N233/08; 11.01.2013. pagarinājuma lēmums Nr.SA35398 (2012/N)). Ņemot vērā, ka beidzas atbalsta shēmas termiņš un paredzams, ka turpmākais Latvijas filmu atbalsta finansējums nepārsniegs 50 milj. *euro* gadā, filmu nozari regulējošajos normatīvajos aktos būtu nepieciešams pārņemt Regulas Nr.651/2014 pirmajā nodaļā un 54.pantā noteiktās prasības. Šī regula nosaka atbalsta kategorijas, kuras atzīst par saderīgām ar iekšējo tirgu. Ņemot vērā minēto, jāveic grozījumi Ministru kabineta 2013.gada 26.marta noteikumos Nr.163 „Valsts budžeta līdzfinansējuma piešķiršanas kārtība ārvalstu filmu uzņemšanai Latvijā” (turpmāk – MK noteikumi Nr.163), kā arī ar tiem saistītajos Ministru kabineta noteikumos (Ministru kabineta 2010.gada 12.oktobra noteikumos Nr.975 „Kārtība, kādā Nacionālais kino centrs piešķir publisko finansējumu filmu nozares projektiem”, Ministru kabineta 2010.gada 29.jūnija noteikumos Nr.585 „Noteikumi par filmu producentu reģistrācijas valsts nodevu” un Ministru kabineta 2010.gada 29.jūnija noteikumos Nr.586 „Filmu producentu reģistrācijas kārtība”). |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | MK noteikumu Nr.163 3.punkts nosaka, ka Nacionālā kino centra rīkotajos konkursos projektus valsts budžeta līdzfinansējumu saņemšanai ārvalstu filmu uzņemšanai Latvijā drīkst iesniegt tikai Latvijā reģistrēti komersanti, biedrības vai nodibinājumi. Tas ir pretrunā Regulas Nr.651/2014 54.panta 10.punktā noteiktajam: „Atbalstu nevar paredzēt vienīgi attiecīgās valsts pilsoņiem, un nevar pieprasīt, lai saņēmējiem būtu tāda attiecīgās valsts uzņēmuma statuss, kas dibināts saskaņā ar tās komerctiesībām.”.Risinot šo situāciju, Projekta 1.1.apakšpunktā tiek lietots formulējums, ņemot vērā Regulā Nr.651/2014 noteikto, nosakot, kas var iesniegt konkursā projektu ārvalstu filmu uzņemšanai Latvijā. Papildus no MK noteikumu Nr.163 3.punkta tiek svītrotas biedrības un nodibinājumi, jo šāda veida projektus, kur iesaistīts liels finansējums, biedrības un nodibinājumi neveic.Projekta 1.2.apakšpunkts nosaka, ka piešķirot līdzfinansējumu, jāņem vērā Regulas Nr.651/2014 4.panta 1.punkta aa) apakšpunktā minēto shēmas robežvērtību un Regulas Nr.651/2014 1.panta 2.punkta a) un b) apakšpunktā noteikto atbalsta programmas vidējo gada budžetu, kā arī pārējos noteikumos minētos kritērijus.Projekta 1.3. un 1.4.apakšpunkts atbilstoši Regulas Nr.651/2014 2.panta 18.punktam un 1.panta 4.punkta „a” apakšpunktam konkretizē to projektu iesniedzēju loku, kuri nevar pretendēt uz līdzfinansējumu.Projekta 1.5.apakšpunkts konkretizē MK noteikumu Nr.163 7.punkta redakciju par valsts budžeta līdzfinansējuma ārvalstu filmu uzņemšanai Latvijā apvienošanu ar citu publisko finansējumu. Kino centrs ņemot vērā MK noteikumos Nr.163 paredzēto dalījumu piešķir ne vairāk par 25% no projekta attiecināmajām izmaksām. Kombinēt ar citu atbalstu programmu var nepārsniedzot Regulā Nr.651/2014 noteikto intensitātes apmēru.Projekta 1.5.apakšpunkts nedublējas ar MK noteikumu Nr.163 36.punktu, jo 36.punkts nosaka, kuros gadījumos, cik lielu finansējum var saņemt, tas ir, vai nu 20% ja nav Latviju identificējošas norādes, vai arī 25% ja ir Latviju identificējošas norādes. Savukārt Projekta 1.5.apakšpunkts nosaka, ka Centrs nepiešķir vairāk par 25%, un ka finansējumu var apvienot ar citu publisku finansējumu nepārsniedzot Regulā Nr.651/2014 noteikto atbalsta intensitāti.Projekta 1.6. un 1.14.apakšpunkts precizē MK noteikumu Nr.163 12.8. un 32.1.apakšpunktu redakcijas, nosakot, ka finansējuma tāmes un maksājumu summas jāuzrāda *euro* bez PVN.Projekta 1.7.apakšpunkts MK noteikumu Nr.163 13.punktā nosaka atsauci uz Nacionālā kino centra apstiprināto projektu konkursa nolikumu valsts budžeta līdzfinansējuma piešķiršanai ārvalstu filmu uzņemšanai Latvijā, nosakot valodu, kādā var tikt iesniegti dažādi dokumenti, kā, piemēram, konkursa nolikumā var paredzēt, ka ārvalstu producenta līgums ar Latvijas producentu var tikt iesniegts arī angļu un krievu valodā.Projekta 1.8.apakšpunkts precizē MK noteikumu Nr.163 17.2.apakšpunktu, nosakot, ka projektu un projekta iesniedzēju vērtē atbilstoši projekta vērtēšanas kritērijiem (2.pielikums), lai izvērtētu projekta kvalitāti saistībā ar konkursa mērķi, ievērojot Regulas Nr.651/2014 54.panta 2.punkta prasības.”.Projekta 1.9.apakšpunkts paredz papildināt MK noteikumu Nr.163 25.punktu nosakot, ka atbalsts nevar būt paredzēts konkrētām darbībām, bet gan projektam kopumā.Projekta 1.10.apakšpunkts nosaka, kādām darbībām un attiecināmajām izmaksām saskaņā ar MK noteikumu Nr.163 29.punktu atbalsts tiks sniegts. Prasība par noteikta apjoma naudas līdzekļu izlietošanu no filmas kopējā budžeta Latvijā netiek paredzēta, jo lielbudžeta filmu gadījumā to nebūtu iespējams nodrošināt un īstenot. Par attiecināmām izmaksām netiek noteikts izplatīšanas atbalsts, jo MK noteikumi Nr.163 ir paredzēti ārvalsts filmu uzņemšanai Latvijā. Filmas izplatīšana ir ārvalsts producenta kompetence.Projekta 1.11.apakšpunkts paredz svītrot no MK noteikumu Nr.163 29.4.13.apakšpunkta vārdus „kuru deklarētā dzīvesvieta ir Latvijā” tādējādi neierobežojot aktierus un masu skatu dalībniekus, kuri vēlas, vai ir jāpiedalās filmas veidošanā.Projekta 1.12.apakšpunkts papildina MK noteikumus Nr.163 ar 30.1 punktu, nosakot, ka atbalstāmās darbības tiek veiktas, ņemot vērā Regulas Nr.651/2014 6.panta 2.punktā minētos nosacījumus par stimulējošo ietekmi. Paredzot, ka darbus pie projekta var uzsākt, kad visas atbalstu piešķirošās institūcijas ir pieņēmušas lēmumus par atbalsta piešķiršanu, savukārt, ja darbi pie projekta jau ir uzsākti pirms atbalsts pieteikuma iesniegšanas, tad visas projekta izmaksas kopumā ir neattiecināmas.Projekta 1.13.apakšpunkts precizē MK noteikumu Nr.163 32.punkta ievaddaļu, nosakot, ka līdzfinansējums var tikt izmaksāts divās daļās, jo spēkā esošā MK noteikumu Nr.163 redakcija ierobežo filmu producentus. Ņemot vērā MK noteikumu Nr.163 32.punkta redakciju, līdzfinansējuma saņēmējs trīs mēnešu laikā pēc filmas uzņemšanas beigām Latvijā, bet ne vēlāk kā līdz attiecīgā gada 15.novembrim, iesniedz Nacionālajā kino centrā pieteikumu līdzfinansējuma izmaksai. MK noteikumu Nr.163 32.punktā noteiktais datums – līdz 15.novembrim ļoti ierobežo filmu producentus, kā rezultātā izslēdzot iespēju filmēt ziemas skatus. Tādējādi Projekta 1.13.apakšpunkts nosaka, ka līdzfinansējumu var izmaksāt divās daļās, ja to paredz izsludinātā konkursa nolikums, tādā veidā palīdzot efektīvāk apgūt finansējumu un paātrinot filmēšanas procesu, lai nav jāgaida filmēšanas beigas vai gada nogale, kad jānodod atskaites.Projekta 1.15.apakšpunkts papildina MK noteikumu Nr.163 34.punktu, nosakot, cik ilgu laiku atbilstoši Regulas Nr.651/2014 12.panta 1.punktam nepieciešams glabāt ar atbalsta sniegšanu saistīto dokumentāciju. Dokumentācija ir jāglabā gan atbalsta piešķīrējam, gan atbalsta saņēmējam.Projekta 1.16.apakšpunktā MK noteikumu Nr.163 36.punkts tiek izteikts jaunā redakcijā nosakot, ka piešķirot līdzfinansējumu netiek ņemts vērā, ka piešķiramais finansējums nedrīkst pārsniegt 80% no kopējām filmas projekta izmaksām.Projekta 1.17.apakšpunkts papildina MK noteikumus Nr.163 ar 40.punktu, atbilstoši Regulas Nr.651/2014 9.panta 1. un 4.punktam nosakot informācijas publicēšanu, ja individuālais atbalsts pārsniedz 500 000 *euro*, kā arī informācijas par grozījumiem publicēšanu SANI sistēmā, un 41.punktu, atbilstoši Regulas Nr.651/2014 darbības termiņam, nosakot datumu, līdz kuram drīkst pieņemt lēmumus par atbalsta piešķiršanu.Projekta 1.18.apakšpunkts papildina MK noteikumu Nr.163 2.pielikumu ar 6.punktu, kurā noteikti projekta vērtēšanas kritēriji ar vispārīgiem kultūras kritērijiem. Lai izvērtētu Nacionālajā kino centrā saņemto filmu projektu atbilstību kultūras kritērijiem, ekspertu komisija, pamatojoties uz MK noteikumu Nr.163 24.punktu vērtēšanā pieaicina speciālistus ar padomdevēja tiesībām, kuriem ir zināšanas vai darba iemaņas filmu nozarē. Šie speciālisti, iepazīstoties ar filmu scenārijiem, vērtē projekta māksliniecisko izpildījumu, kvalitāti un sniedz atzinumu ekspertu komisijai. |
| 3. | Projekta izstrādē iesaistītās institūcijas un publiskas personas kapitālsabiedrības | Kultūras ministrija, Nacionālais kino centrs, Latvijas Kinoproducentu asociācija, Latvijas Filmu Servisa producentu asociācija un Latvijas Kinematogrāfistu savienība. |
| 4. | Cita informācija | Nav |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Projekta tiesiskais regulējums attieksies uz filmu producentiem, kuri nodrošinās ārvalstu filmu uzņemšanu Latvijā |
| 2. | Tiesiskā regulējuma ietekme uz tautsaimniecību un administratīvo slogu | Administratīvās izmaksas netiek palielinātas, administratīvās procedūras tiek nodrošinātas esošā finansējuma ietvaros. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Atbilstības izmaksu monetārs novērtējums | Izmaksas tiek nodrošinātas esošā finansējuma ietvaros. |
| 5. | Cita informācija | Nav |

|  |
| --- |
| III. Tiesību akta projekta ietekme uz valsts budžetu un pašvaldību budžetiem |
| Projekts šo jomu neskar. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| 1. | Nepieciešamie saistītie tiesību aktu projekti | Vienlaikus ar Projektu izskatīšanai Ministru kabinetā tiek virzīti šādi tiesību aktu projekti:1) Ministru kabineta noteikumu projekts „Grozījumi Ministru kabineta 2010.gada 12.oktobra noteikumos Nr.975 „Kārtība, kādā Nacionālais kino centrs piešķir publisko finansējumu filmu nozares projektiem””, kas nosaka:a) publiskā finansējuma konkursam pieteikto filmu nozares projektu sagatavošanas noteikumus, to vērtēšanas kritērijus, lēmumu pieņemšanas kārtību, kā arī finansēto projektu uzraudzības kārtību;b) finansējuma piešķiršanas kārtību.2) Ministru kabineta noteikumu projekts „Grozījumi Ministru kabineta 2010.gada 29.jūnija noteikumos Nr.585 „Noteikumi par filmu producentu reģistrācijas valsts nodevu”” sagatavots, lai precizētu valsts nodevas apmaksas kārtību par filmu producentu reģistrāciju;3) Ministru kabineta noteikumu projekts „Grozījumi Ministru kabineta 2010.gada 29.jūnija noteikumos Nr.586 „Filmu producentu reģistrācijas kārtība”” sagatavots, lai precizētu kārtību, kādā jāreģistrējas filmu producentiem. |
| 2. | Atbildīgā institūcija | Nacionālais kino centrs, Kultūras ministrija |
| 3. | Cita informācija | Nav |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
|

|  |  |  |
| --- | --- | --- |
| 1. | Saistības pret Eiropas Savienību | 2008.gadā Eiropas Komisija apstiprināja Latvijas filmu atbalsta shēmu un 2013.gadā Eiropas Komisija pieņēma lēmumu par šīs atbalsta shēmas pagarinājumu līdz 2018.gada 31.decembrim (16.07.2008. shēma Nr.N233/08; 11.01.2013. pagarinājuma lēmums Nr.SA35398 (2012/N)). Ņemot vērā, ka beidzas atbalsta shēmas termiņš un paredzams, ka turpmākais Latvijas filmu atbalsta finansējums nepārsniegs 50 milj. *euro* gadā, filmu nozari regulējošajos normatīvajos aktos būtu nepieciešams pārņemt Regulas Nr.651/2014 pirmajā nodaļā un 54.pantā noteiktās prasības. Šī regula nosaka atbalsta kategorijas, kuras atzīst par saderīgām ar iekšējo tirgu. |
| 2. | Citas starptautiskās saistības | Nav |
| 3. | Cita informācija | Nav |
|

|  |
| --- |
| **1. tabulaTiesību akta projekta atbilstība ES tiesību aktiem** |
| Attiecīgā ES tiesību akta datums, numurs un nosaukums | Komisijas 2014.gada 17.jūnija Regula (ES) Nr.651/2014, ar ko noteiktas atbalsta kategorijas atzīst par saderīgām ar iekšējo tirgu, piemērojot Līguma 107. un 108.pantu. |
| A | B | C | D |
| Attiecīgā ES tiesību akta panta numurs (uzskaitot katru tiesību akta vienību – pantu, daļu, punktu, apakšpunktu) | Projekta vienība, kas pārņem vai ievieš katru šīs tabulas A ailē minēto ES tiesību akta vienību, vai tiesību akts, kur attiecīgā ES tiesību akta vienība pārņemta vai ieviesta | Informācija par to, vai šīs tabulas A ailē minētās ES tiesību akta vienības tiek pārņemtas vai ieviestas pilnībā vai daļēji.Ja attiecīgā ES tiesību akta vienība tiek pārņemta vai ieviesta daļēji, sniedz attiecīgu skaidrojumu, kā arī precīzi norāda, kad un kādā veidā ES tiesību akta vienība tiks pārņemta vai ieviesta pilnībā.Norāda institūciju, kas ir atbildīga par šo saistību izpildi pilnībā | Informācija par to, vai šīs tabulas B ailē minētās projekta vienības paredz stingrākas prasības nekā šīs tabulas A ailē minētās ES tiesību akta vienības.Ja projekts satur stingrākas prasības nekā attiecīgais ES tiesību akts, norāda pamatojumu un samērīgumu.Norāda iespējamās alternatīvas (t. sk. alternatīvas, kas neparedz tiesiskā regulējuma izstrādi) – kādos gadījumos būtu iespējams izvairīties no stingrāku prasību noteikšanas, nekā paredzēts attiecīgajos ES tiesību aktos |
| 1.panta 1.punkta b) apakšpunkts un 5.punkta a) apakšpunkts | 1.1.apakšpunkts | *Pārņemts pilnībā* | *Stingrākas prasības nav paredzētas* |
| 1.panta 2.punkta a) un b) apakšpunkts | 1.2.apakšpunkts | *Pārņemts pilnībā* | *Stingrākas prasības nav paredzētas* |
| 1.panta 4.punkta a) apakšpunkts | 1.4.apakšpunkts | *Pārņemts pilnībā* | *Stingrākas prasības nav paredzētas* |
| 2.panta 18. apakšpunkts | 1.3.apakšpunkts | *Pārņemts pilnībā* | *Stingrākas prasības nav paredzētas* |
| 2.panta 24.punkts | 1.1.apakšpunkts | *Pārņemts pilnībā* | *Stingrākas prasības nav paredzētas* |
| 4.panta 1. punkta aa) apakšpunkts | 1.2.apakšpunkts | *Pārņemts pilnībā* | *Stingrākas prasības nav paredzētas* |
| 6.panta 2. punkts | 1.12.apakšpunkts | *Pārņemts pilnībā* | *Stingrākas prasības nav paredzētas* |
| 8.panta 3.punkts un 5.punkts | 1.5.apakšpunkts | *Pārņemts pilnībā* | *Stingrākas prasības nav paredzētas* |
| 9.panta 1.punkts un 4.punkts | 1.17.apakšpunkts | *Pārņemts pilnībā* | *Stingrākas prasības nav paredzētas* |
| 12.panta 1.punkts | 1.15.apakšpunkts | *Pārņemts pilnībā* | *Stingrākas prasības nav paredzētas* |
| 54.panta 2.punkts | 1.8.apakšpunkts | *Pārņemts pilnībā* | *Stingrākas prasības nav paredzētas* |
| 54.panta 3. un 5.punkts | 1.10.apakšpunkts | *Pārņemts pilnībā* | *Stingrākas prasības nav paredzētas* |
| 54.panta 9.punkts | 1.9.apakšpunkts | *Pārņemts pilnībā* | *Stingrākas prasības nav paredzētas* |
| 59.pants | 1.17.apakšpunkts | *Pārņemts pilnībā* | *Stingrākas prasības nav paredzētas* |
| Kā ir izmantota ES tiesību aktā paredzētā rīcības brīvība dalībvalstij pārņemt vai ieviest noteiktas ES tiesību akta normas? Kādēļ? | Regulas Nr.651/2014 54.panta 6.punktā ir paredzēta rīcības brīvība dalībvalstīm noteikt atbalsta apmēru. Regulas Nr.651/2014 54.panta 6.punkts nosaka, ka atbalsta intensitāte nevar pārsniegt 50% no attiecināmajām izmaksām. Projekta 1.5.apakšpunktā ir noteikts, ka projektam kopējais piešķirtais finansējuma apmērs nepārsniedz Regulā Nr.651/2014 noteikto. |
| Saistības sniegt paziņojumu ES institūcijām un ES dalībvalstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsta piešķiršanas un finanšu noteikumu (attiecībā uz monetāro politiku) projektiem | 20 darba dienu laikā pēc Ministru kabineta noteikumu spēkā stāšanās Kultūras ministrija sniegs kopsavilkuma informāciju Eiropas Komisijai saskaņā ar Komisijas regulas Nr.651/2014 11.pantu. |
| Cita informācija | Nav |

 |

 |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Projekts pirms tā izsludināšanas Valsts sekretāru sanāksmē ir saskaņots ar Latvijas Kinoproducentu asociāciju, Latvijas Filmu Servisa producentu asociāciju un Latvijas Kinematogrāfistu savienību. |
| 2. | Sabiedrības līdzdalība projekta izstrādē | Pirms Projekta izstrādes ir notikusi Filmu padomes sēde, kurā šo grozījumu nepieciešamība ir pārrunāta un atbalstīta (2018.gada 28.jūnija Latvijas Filmu padomes sēdes protokols Nr.2018/3). Viens no būtiskākajiem priekšlikumiem, ko iesniedza iesaistītās organizācijas, ir grozīt MK noteikumu Nr.163 32.punktu, paredzot, ka līdzfinansējumu var izmaksāt vairāk kā vienu reizi gadā. |
| 3. | Sabiedrības līdzdalības rezultāti | Pirms Projekta izsludināšanas Valsts sekretāru sanāksmē Latvijas Kinoproducentu asociācijas, Latvijas Filmu Servisa producentu asociācijas un Latvijas Kinematogrāfistu savienības pārstāvji ir iepazinušies ar Projektu un ar to saistītajiem grozījumiem normatīvajos aktos, ir snieguši savus priekšlikumus, kā arī ir iegūts apstiprinājums par Projekta un ar to saistītajiem grozījumiem normatīvajos aktos virzīšanu izsludināšanai Valsts sekretāru sanāksmē. |
| 4. | Cita informācija | Nav |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Projekta izpildi nodrošinās Nacionālais kino centrs. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts šo jomu neskar. |
| 3. | Cita informācija | Nav |

Kultūras ministre D.Melbārde

Vīza: Valsts sekretāre D.Vilsone

Mednis 67358859

Edgars.Mednis@km.gov.lv